અર્થ સમજ્યા પછી હવે વાત કરીએ મૂવીની, આ મૂવીમાં મુખ્ય ત્રણ પાત્રો છે, Calab (Domhnall Gleeson), Nathan (Oscar Isaac) અને Ava (Alicia Vikander); કેલેબ એક IT કંપનીમાં કામ કરે છે અને તે એક કોન્ટેસ્ટ જીતે છે, જેથી હવે તેને કમ્પનીના માલિક નેથનની રીસર્ચ ફેસીલીટીમાં એક અઠવાડિયા માટે જવાનો અવસર પ્રાપ્ત થાય છે. આ રીસર્ચ ફેસીલીટી એક આઈસોલેટેડ જગ્યા એ છે અને આ જગ્યાએ ફક્ત ત્રણ જ વ્યક્તિ રહે છે નેથન, તેની નોકરાણી ક્યોકો અને એવા. હવે કેલેબ પણ ત્યાં પહોચે છે. ત્યાં પહોચ્યા પછી તેને ખબર પડે છે કે નેથને એક આર્ટિફીશીઅલ ઈન્ટેલીજન્સ “એવા” નું સર્જન કર્યું છે અને તેના ટેસ્ટીંગ માટે જ તેને અહીં લાવવામાં આવ્યો છે. ટેસ્ટીંગ શેશન્સથી ચાલુ થાય છે એક થ્રીલીંગ એક્સ્પીરીઅન્સ, અને જેમ જેમ શેશન થતા જાય તેમ તેમ ત્રણેય પાત્રો વચ્ચેની કેમેષ્ટ્રીમાં જોરદાર ફેરફારો જોવા મળે છે. કોણ કોને મેનીપ્યુલેટ કરી રહ્યું છે એની ખબર જ પડે નહિ. છેવટે અંતમાં જે વસ્તુ થાય છે તેની અપેક્ષા તમે કદાચ રાખી પણ નહિ હોય, અને આ મૂવી માટે એક્સ માકીના શું છે એતો તમારે જાતે જ નક્કી કરવાનું રહેશે.